**מה כוחם של מעשים טובים קטנים בעתות משבר?**

**מתודה 1 – שיתוף**

כל אחד מהמשתתפים.ות ישתף בדבר אחד טוב שעשה היום/ בימים האחרונים או שנחשף אליו והיה ממעשים של אדם/ אישה אחר.ת.

**מתודה 2 – השראה**

נקרא יחד את הסיפור:

*"פעם, היה איש צעיר שהלך על חוף ים רחב ונטוש בזמן הזריחה.*

*במרחק הוא ראה איש זקן, האם הוא רוקד? מה הוא עושה? שאל עצמו האיש הצעיר.*

*בעודו מתקרב לאיש הזקן, הוא הבחין שהוא מרים כוכבי ים שנתקעו על החוף לאחר שעברה הגאות וזורק אותם בחזרה לאוקיינוס.*

*האיש הצעיר הביט בפליאה בעודו מתבונן באיש הזקן זורק כוכב ים אחרי כוכב ים לעבר גלי הים.*

*מבולבל, שאל האיש הצעיר את זורק הכוכבים "מדוע אתה עושה את זה?"*

*האיש הזקן הסביר שכוכבי הים ימותו אם הם יישארו בשמש הבוקר החמה.*

*האיש הצעיר הביט מטה לאורך החוף הארוך "אבל יש כאן אלפי כוכבי ים, אתה לא תוכל להחזיר את כולם לים, אז מה זה כבר משנה?"*

*מחייך, האיש הזקן הביט מטה על כוכב הים שבידו ובעודו זורק אותו בבטחה לעבר גלי הים, אמר "זה משנה עבור כוכב הים הזה"."*

**מתודה 3 – דיון בשאלה**

מה שואל האיש הצעיר? אילו רגשות מעוררת השאלה שלו?

מה תשובתו של האיש הזקן מעוררת אצלכם.ן?

**מתודה 4 – חשיבה משותפת**

חישבו יחד על מעשים טובים שתוכלו לעשות בסביבתכם הקרובה. לפעמים אפשר להרגיש שזו טיפה בים מול הקושי הגדול שקיים סביבנו, אבל עבור האדם האחד שמולנו, זה יכול להיות עולם ומלואו.